|  |
| --- |
| Ministru kabineta rīkojums Nr. 677 Rīgā 2021. gada 28. septembrī (prot. Nr. 64 4. §) |

**Par valsts nekustamā īpašuma Daugavpilī nodošanu Daugavpils valstspilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut sabiedrībai ar ierobežotu atbildību "Publisko aktīvu pārvaldītājs Possessor" nodot bez atlīdzības Daugavpils valstspilsētas pašvaldības īpašumā valsts nekustamo īpašumu (nekustamā īpašuma kadastra Nr. 0500 035 0031) – zemes vienību (zemes vienības kadastra apzīmējums 0500 035 0017) 0,0295 ha platībā un zemes vienību (zemes vienības kadastra apzīmējums 0500 035 0018) 0,2115 ha platībā – Daugavpilī (turpmāk – nekustamais īpašums), kas ierakstīts zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2. Daugavpils valstspilsētas pašvaldībai nekustamo īpašumu bez atlīdzības nodot valstij Finanšu ministrijas personā, ja tas vairs netiek izmantots šā rīkojuma 1. punktā minēto funkciju īstenošanai.

3. Daugavpils valstspilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Daugavpils valstspilsētas pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| Ministru prezidents  | (paraksts\*)  | A. K. Kariņš |
| Ekonomikas ministrs  | (paraksts\*\*)  | J. Vitenbergs |

\* Dokuments ir parakstīts ar drošu elektronisko parakstu\*\* Dokuments ir parakstīts ar TAP portāla elektroniskās parakstīšanas rīku |